**SRIJEDA, 1.4.2020.**

**PREDMET: HRVATSKI JEZIK (1.SAT)**

**NASTAVNA JEDINICA: Travanj, Zvonimir Balog – interpretacija pjesme**

**Premetnite slova i otkrijte skriveni pojam.**

**A NJ R A T V**

**Danas je 1.travnja. Prvi dan u novome mjesecu. Travanj je dobio ime po travi. To je cijeli proljetni mjesec, sunca će biti još više, priroda će se u potpunosti probuditi.**

**Inače, to je i svjetski dan šale! ☺ ☺ ☺**

**U čitanci na str. 118 pročitajte pjesmu Travanj koju je napisao Zvonimir Balog.**

**Već znamo da će pjesma biti?? Šaljivaaaaa ☺ ☺**

**Nadam se da vas je pjesma nasmijala!**

**Nakon čitanja pjesme zapišite u pisanku:**

Školski rad

Travanj

Zvonimir Balog

Tema pjesme: travanj

Pjesma je šaljiva.

Pjesnik se igra riječima.

Upotrebljava mnogo šaljivih glagola: travaju, kravataju, kravare, bumbaraju, lopočaraju.

Na sljedeća pitanja odgovori **usmeno**. Svi odgovori nalaze se u pjesmi.

Što je teme pjesme? Što rade trave u travnju? A krave? Što rade rovci?

Tko udvara ljubicama? Tko se lopta, a tko lopočari? Što rade ratari?

Tko se sunča? Što rade ptice i ljudi?

Kako lete latice s voćaka? Kako se vi osjećate u proljeće? Čime se igra pjesnik?

Pročitajte šaljive glagole.

U radnoj bilježnici riješi zadatke na 118. stranici

**PREDMET: HRVATSKI JEZIK (2.SAT)**

**NASTAVNA JEDINICA: Strip – Odlikašići, Joško Marušić – interpretacija stripa**

**U čitanci na str. 126 Joško Marušić nacrtao je strip. Svi volimo stripove, i veliki i mali. Stripova ima i za djecu i za odrasle. U stripu je najvažniji crtež.Teksta ima malo i nalazi se u „oblačićima“ iznad likova koji tekst izgovaraju. Stripovi se mogu kupiti kao samostalno djelo ili mogu izlaziti kao dio nekih časopisa i tada izlaze u nastavcima.U dječjim časopisima Prvi izbor, Radost ili Smib također strip izlazi u nastavcima, u svakome broju.**

**Pročitajte u čitanci strip Odlikašići.**

**Zapiši u pisanku:**

Odlikašići

Joško Marušić

Vrsta: strip

Likovi: dječak, djevojčica, mama

Dječak i djevojčica razgovaraju o planetama. Zanima ih vrti li se Sunce oko svoje osi. Mama im daje čudan odgovor.

**U pisanku odgovori na četiri pitanja ispod stripa, str.126. Odgovori cijelim rečenicama.**

**Nacrtaj strip. Tema i naslov stripa je Travanj. Strip može imati najmanje 6 sličica (može imati više).**

**PREDMET: ENGLESKI JEZIK**

**NASTAVNA JEDINICA: Days of the week**

**Upute za rad se nalaze u prilogu u e-mailu.**

**PREDMET: MATEMATIKA**

**NASTAVNA JEDINICA:** **Pisano dijeljenje (28 : 2) – obrada**

**Samostalno riješi u udžbeniku na str. 98 zadatke pod naslovom ZNAM.**

***Danas ćemo naučiti pisano dijeliti dvoznamenkasti broj jednoznamenkastim.***